title: 2014/60/EÚ: Rozhodnutie Rady z  28. januára 2014 o uzavretí Protokolu, ktorým sa stanovujú rybolovné možnosti a finančný príspevok podľa Dohody o partnerstve v oblasti rybolovu medzi Európskym spoločenstvom na jednej strane a Kiribatskou republikou na strane druhej

text:
               7.2.2014

               SK

               Úradný vestník Európskej únie

               L 38/1

      ROZHODNUTIE RADY

   z 28. januára 2014
   o uzavretí Protokolu, ktorým sa stanovujú rybolovné možnosti a finančný príspevok podľa Dohody o partnerstve v oblasti rybolovu medzi Európskym spoločenstvom na jednej strane a Kiribatskou republikou na strane druhej
   (2014/60/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rada prijala 23. júla 2007 nariadenie (ES) č. 893/2007 o uzavretí Dohody o partnerstve v oblasti rybolovu medzi Európskym spoločenstvom na jednej strane a Kiribatskou republikou na strane druhej (1) (ďalej len „dohoda“). Platnosť protokolu, ktorým sa stanovujú rybolovné možnosti a finančný príspevok podľa dohody, uplynula 15. septembra 2012.

               (2)

               Únia prerokovala s Kiribatskou republikou nový protokol, ktorým sa plavidlám EÚ udeľujú rybolovné možnosti vo vodách podliehajúcich zvrchovanosti alebo súdnej právomoci Kiribatskej republiky (ďalej len „protokol“).

               (3)

               Protokol bol podpísaný v súlade s rozhodnutím Rady 2012/669/EÚ (2) a predbežne sa vykonáva od 16. septembra 2012.

               (4)

               Protokol by sa mal schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Protokol, ktorým sa stanovujú rybolovné možnosti a finančný príspevok podľa Dohody o partnerstve v oblasti rybolovu medzi Európskym spoločenstvom na jednej strane a Kiribatskou republikou na strane druhej (ďalej len „protokol“) (3).
   Článok 2
   Predseda Rady vykoná v mene Únie oznámenie podľa článku 16 protokolu (4).
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 28. januára 2014

            Za Radu

            predseda

         G. STOURNARAS

      (1)  Ú. v. EÚ L 205, 7.8.2007, s. 1.

      (2)  Rozhodnutie Rady 2012/669/EÚ z 9. októbra 2012 o podpise v mene Európskej únie a predbežnom vykonávaní Protokolu, ktorým sa stanovujú rybolovné možnosti a finančný príspevok podľa Dohody o partnerstve v oblasti rybolovu medzi Európskym spoločenstvom na jednej strane a Kiribatskou republikou na strane druhej (Ú. v. EÚ L 300, 30.10.2012, s. 2).

      (3)  Protokol vyšiel v Ú. v. EÚ L 300, 30.10.2012, s. 3, spolu s rozhodnutím o podpise.

      (4)  Dátum nadobudnutia platnosti protokolu uverejní Generálny sekretariát Rady v Úradnom vestníku Európskej únie.


title: Rozhodnutie Rady z 10. decembra 2002, ktorým sa mení a dopĺňa rozhodnutie 2001/368/ES, Euratom o úprave diét členov Hospodárskeho a sociálneho výboru, ako aj ich zástupcov

text:
144                  SK                               Úradný vestník Európskej únie                                         01/zv. 4

32002D0985

18.12.2002                                ÚRADNÝ VESTNÍK EURÓPSKYCH SPOLOČENSTIEV                                           L 343/31

                                                  ROZHODNUTIE RADY
                                                   z 10. decembra 2002,
              ktorým sa mení a dopĺňa rozhodnutie 2001/368/ES, Euratom o úprave diét členov Hospodárskeho
                                         a sociálneho výboru, ako aj ich zástupcov

                                                         (2002/985/ES, Euratom)

RADA EURÓPSKEJ ÚNIE,                                                          vzniknutých nákladoch než na pevných paušáloch, z prak-
                                                                              tických dôvodov však odporúča, aby zostal zachovaný
so zreteľom na Zmluvu o založení Európskeho spoločenstva,                     súčasný systém,
a najmä na jej článok 258 štvrtý odsek,

so zreteľom na Zmluvu o založení Európskeho spoločenstva pre           PRIJALA TOTO ROZHODNUTIE:
atómovú energiu, a najmä na jej článok 166 štvrtý odsek,

so zreteľom na žiadosť Európskeho hospodárskeho a sociálneho                                      Článok 1
výboru z 8. júla 2002,                                                 Týmto sa ruší druhý odsek článku 3 rozhodnutia 2001/368/ES,
                                                                       Euratom.
keďže:
                                                                                Článok 2
(1)      Európsky hospodársky a sociálny výbor predložil
         8. júla 2002 memorandum o uplatňovaní rozhodnutia             Rozhodnutie nadobúda účinnosť 1. januára 2003.
         Rady 2001/368/ES, Euratom zo 7. mája 2001 o úprave
         diét členov Hospodárskeho a sociálneho výboru, ako aj ich     V Bruseli 10. decembra 2002
         zástupcov (1), v ktorom požiadal o zachovanie súčasného
         systému.                                                                                Za Radu

(2)      Rada zastáva názor, že náhrady poskytované v podobe                                              predseda
         denných diét by sa síce mohli radšej zakladať na skutočne                                     P. S. MØLLER

(1) Ú. v. ES L 130, 12.5.2001, s. 39.


title: Rozhodnutie Rady (SZBP) 2015/1793 zo 6. októbra 2015, ktorým sa mení rozhodnutie 2012/389/SZBP o misii Európskej únie pri budovaní regionálnych námorných kapacít v Africkom rohu (EUCAP NESTOR)

text:
               7.10.2015

               SK

               Úradný vestník Európskej únie

               L 260/30

         ROZHODNUTIE RADY (SZBP) 2015/1793
   zo 6. októbra 2015,
   ktorým sa mení rozhodnutie 2012/389/SZBP o misii Európskej únie pri budovaní regionálnych námorných kapacít v Africkom rohu (EUCAP NESTOR)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 16. júla 2012 rozhodnutie 2012/389/SZBP (1).

               (2)

               Rada prijala 22. júla 2014 rozhodnutie 2014/485/SZBP (2), ktorým sa mení rozhodnutie 2012/389/SZBP a predlžuje mandát misie Európskej únie na budovanie regionálnych námorných kapacít v Africkom rohu (EUCAP NESTOR) do 12. decembra 2016.

               (3)

               Rozhodnutie 2012/389/SZBP by sa malo zmeniť tak, aby sa obdobie, na ktoré sa vzťahuje finančná referenčná suma, predĺžilo do 15. decembra 2015,

         PRIJALA TOTO ROZHODNUTIE:
   Článok 1
   V článku 13 rozhodnutia 2012/389/SZBP sa odseky 1 a 2 nahrádzajú takto:

      „1.   Finančná referenčná suma určená na pokrytie výdavkov spojených s EUCAP NESTOR od 16. júla 2012 do 15. novembra 2013 predstavuje 22 880 000 EUR.
      Finančná referenčná suma určená na pokrytie výdavkov spojených s EUCAP NESTOR v období od 16. novembra 2013 do 15. októbra 2014 predstavuje 11 950 000 EUR.
      Finančná referenčná suma určená na pokrytie výdavkov spojených s EUCAP NESTOR v období od 16. októbra 2014 do 15. decembra 2015 predstavuje 17 900 000 EUR.
      2.   Všetky výdavky sa spravujú v súlade s pravidlami a postupmi, ktoré sa vzťahujú na všeobecný rozpočet Únie. Účasť fyzických a právnických osôb na zadávaní verejných zákaziek zo strany EUCAP NESTOR je otvorená bez obmedzenia. Na tovar zakúpený EUCAP NESTOR sa okrem toho neuplatňuje pravidlo pôvodu.“

   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 6. októbra 2015

            Za Radu

            predseda

         P. GRAMEGNA

      (1)  Rozhodnutie Rady 2012/389/SZBP zo 16. júla 2012 o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 187, 17.7.2012, s. 40).

      (2)  Rozhodnutie Rady 2014/485/SZBP z 22. júla 2014, ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 217, 23.7.2014, s. 39).


title: 2006/493/ES: Rozhodnutie Rady z  19. júna 2006 , ktorým sa stanovuje suma podpory Spoločenstva pre rozvoj vidieka na obdobie od  1. januára 2007  do  31. decembra 2013 , jej ročné rozdelenie a minimálna čiastka, ktorá sa má sústrediť v oprávnených regiónoch podľa konvergenčného cieľa

text:
               15.7.2006

               SK

               Úradný vestník Európskej únie

               L 195/22

      ROZHODNUTIE RADY

   z 19. júna 2006,
   ktorým sa stanovuje suma podpory Spoločenstva pre rozvoj vidieka na obdobie od 1. januára 2007 do 31. decembra 2013, jej ročné rozdelenie a minimálna čiastka, ktorá sa má sústrediť v oprávnených regiónoch podľa konvergenčného cieľa
   (2006/493/ES)
   RADA EURÓPSKEJ ÚNIE,
   so zreteľom na nariadenie Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (1), a najmä na jeho článok 69 ods. 1,
   so zreteľom na návrh Komisie,
   keďže:

               (1)

               Suma viazaných rozpočtových prostriedkov na podporu Spoločenstva pre rozvoj vidieka podľa nariadenia (ES) č. 1698/2005 na obdobie od 1. januára 2007 do 31. decembra 2013, jej ročné rozdelenie a minimálna čiastka, ktorá sa má sústrediť v oprávnených regiónoch podľa konvergenčného cieľa, by sa mala určiť v súlade s medziinštitucionálnou dohodou medzi Európskym parlamentom, Radou a Komisiou zo 17. mája 2006 o rozpočtovej disciplíne a riadnom finančnom hospodárení (2).

               (2)

               Celková suma by mala zahŕňať sumu pre Bulharsko a Rumunsko za predpokladu, že zmluva o pristúpení Bulharskej republiky a Rumunska k Európskej únii nadobudne platnosť 1. januára 2007. Ak zmluva o pristúpení nenadobudne platnosť 1. januára 2007 pre jednu alebo obidve tieto krajiny, celková suma by sa mala zodpovedajúcim spôsobom upraviť,

         ROZHODLA TAKTO:
   Jediný článok
   Celková suma viazaných rozpočtových prostriedkov na podporu Spoločenstva pre rozvoj vidieka podľa nariadenia (ES) č. 1698/2005 na obdobie od 1. januára 2007 do 31. decembra 2013, jej ročné rozdelenie a minimálna čiastka, ktorá sa má sústrediť v oprávnených regiónoch podľa konvergenčného cieľa vymedzeného v článku 2 písm. j) uvedeného nariadenia, sú uvedené v prílohe k tomuto rozhodnutiu.

      V Luxemburgu 19. júna 2006

            Za Radu

            predseda

         J. PRÖLL

      (1)  Ú. v. EÚ L 277, 21.10.2005, s. 1.

      (2)  Ú. v. EÚ C 139, 14.6.2006, s. 1.

      PRÍLOHA
      Celková suma viazaných rozpočtových prostriedkov na obdobie 2007 – 2013, jej ročné rozdelenie a minimálna čiastka, ktorá sa má sústrediť v oprávnených regiónoch podľa konvergenčného cieľa (1)

                  Miliónov eur ceny 2004 (2)

                  2007

                  2008

                  2009

                  2010

                  2011

                  2012

                  2013

                  Spolu

                  Celková suma EÚ-25, plus Bulharsko a Rumunsko

                  10 710

                  10 447

                  10 185

                  9 955

                  9 717

                  9 483

                  9 253

                  69 750

                  minimálna suma pre regióny oprávnené podľa konvergenčného cieľa

                  27 699

         (1)  Pred povinnou moduláciou a inými prevodmi z výdavkov súvisiacich s trhom a priamych platieb spoločnej poľnohospodárskej politiky a rozvoja vidieka

         (2)  Uvedené sumy sú zaokrúhlené na najbližší milión, zatiaľ čo pri plánovaní sa zaokrúhľuje na najbližšie euro.


title: Rozhodnutie Politického a bezpečnostného výboru (SZBP) 2017/1401 z 18. júla 2017, ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2017)

text:
               29.7.2017

               SK

               Úradný vestník Európskej únie

               L 199/13

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/1401
   z 18. júla 2017,
   ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2013/233/SZBP z 22. mája 2013 o pomocnej misii Európskej únie pre integrované riadenie hraníc v Líbyi (EUBAM Libya) (1), a najmä na jeho článok 9 ods. 1,
   keďže:

               (1)

               Podľa článku 9 ods. 1 rozhodnutia 2013/233/SZBP sa Politický a bezpečnostný výbor (PBV) poveruje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania pomocnej misie Európskej únie pre integrované riadenie hraníc v Líbyi (EUBAM Libya) vrátane rozhodnutia o vymenovaní vedúceho misie.

               (2)

               PBV prijal 30. augusta 2016 rozhodnutie (SZBP) 2016/1634 (2) o vymenovaní pána Vincenza TAGLIAFERRIHO za vedúceho misie EUBAM Libya od 1. septembra 2016 do 21. augusta 2017.

               (3)

               Rada prijala 4. augusta 2016 rozhodnutie (SZBP) 2016/1339 (3), ktorým sa mení a predlžuje rozhodnutie 2013/233/SZBP, a to do 21. augusta 2017.

               (4)

               Rada prijala 17. júla 2017 rozhodnutie (SZBP) 2017/1342 (4), ktorým sa mandát misie EUBAM Libya predlžuje na obdobie od 22. augusta 2017 do 31. decembra 2018.

               (5)

               Vysoká predstaviteľka Únie pre zahraničné veci a bezpečnostnú politiku navrhla 12. júla 2017, aby sa mandát pána Vincenza TAGLIAFERRIHO ako vedúceho misie EUBAM Libya predĺžil na obdobie od 22. augusta 2017 do 21. augusta 2018,

         PRIJAL TOTO ROZHODNUTIE:
   Článok 1
   Mandát pána Vincenza TAGLIAFERRIHO ako vedúceho misie EUBAM Libya sa týmto predlžuje na obdobie od 22. augusta 2017 do 21. augusta 2018.
   Článok 2
   Toto rozhodnutie nadobúda účinnosť 21. augusta 2017.

      V Bruseli 18. júla 2017

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 138, 24.5.2013, s. 15.

      (2)  Rozhodnutie Politického a bezpečnostného výboru (SZBP) 2016/1634 z 30. augusta 2016 o vymenovaní vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2016) (Ú. v. EÚ L 243, 10.9.2016, s. 10).

      (3)  Rozhodnutie Rady (SZBP) 2016/1339 zo 4. augusta 2016, ktorým sa mení a predlžuje rozhodnutie 2013/233/SZBP o pomocnej misii Európskej únie pre integrované riadenie hraníc v Líbyi (EUBAM Libya) (Ú. v. EÚ L 212, 5.8.2016, s. 111).

      (4)  Rozhodnutie Rady (SZBP) 2017/1342 zo 17. júla 2017, ktorým sa mení rozhodnutie 2013/233/SZBP o pomocnej misii Európskej únie pre integrované riadenie hraníc v Líbyi (EUBAM Libya) a ktorým sa predlžuje jeho platnosť (Ú. v. EÚ L 185, 18.7.2017, s. 60).